钦定古今图书集成/明伦汇编/官常典/第650卷 > 俞相廷
## 钦定古今图书集成/明伦汇编/官常典/第650卷 > 俞相廷

按《绍兴府志》：“相廷，字中岳，新昌人。万历十三年乙酉
中式。为南江令。当奢贼肆乱，民力疲敝，特以缓征课
练乡勇为事。贼犯遵义府，督帅朱燮元统兵进剿，见
其转饷弗绝，大为褒奖，有牛鼎烹鸡之喻。贼入蜀，逼
邑境，城守特固，料敌自通江来，必从山麓行。豫率民
兵伏高山，乘其前后队进，滚石推木，自高而下，毙贼”
以千计。再请援兵蹑之，城赖以全。调云阳令，一时交
荐。升御史。赴任南都，卒于途。论者以“未竟其才”，惜之。